Musikvideoen begynder og ender på et hospital, hvor en ældre mand ligger i en seng og får [[Infusion|drop]]. Det meste af handlingen udspiller sig udenfor i et [[Surrealisme|surrealistisk]] miljø, som delvist er baseret på ''[[Troldmanden fra Oz]]''. I det første vers af sangen klatrer den ældre mand fra hospitalet op på et kors, der er fyldt med [[krage]]r. I det andet vers introduceres en yngre pige iklædt en [[Ku Klux Klan]]-dragt. Hun strækker sig mod nogle fostre, som hænger i et træ, og en overvægtig kvinde i en dragt som har menneskeorganer påmalet og englevinger sat fast bagpå. I slutningen af musikvideoen befinder bandet sig alene udenfor under refrainet, hvor Cobains ansigt går ind og ud af fokus i store dele af scenen.<ref>{{Harvnb|Gaar|2006|p=90|Ref=none}}</ref><ref>{{Kilde www |forfatter= |titel=Nirvana - Heart Shaped Box |udgiver=Youtube |udgivelsesdato=16. juni 2009 |url=https://www.youtube.com/watch?v=n6P0SitRwy8 |arkivurl=https://web.archive.org/web/20110729055505/https://www.youtube.com/watch?v=n6P0SitRwy8 |arkivdato=29. juli 2011 |sprog=engelsk |besøgsdato=12. juli 2012 |url-status=live }}</ref> Selvom det var Cobain som kom på de fleste af ideerne til musikvideoen, supplerede Corbijn med egne ideer, såsom de åbenlyst falske krager på korset, en stige som den ældre mand anvendte for at klatre op på korset og en stor kasse med et hjerte ovenpå, som bandet befinder sig i i den sidste del af musikvideoen.<ref>{{Harvnb|Gaar|2006|p=91|Ref=none}}</ref> En anden version af musikvideoen blev også sammenklippet af Corbijn. Denne version indeholder flere scener med den unge pige og den overvægtige kvinde, ligeosm der er en scene, hvor Cobain ligger på en valmueeng med røg omkring sig. Denne version findes på DVD-udgaven af ''The Work of Director Anton Corbijn''.<ref>{{Harvnb|Gaar|2006|p=93|Ref=none}}</ref>
Musik